EkBass/fiwiki-20250220-pages-articles huggingface dataset:
Sisäpyöräily

thumbSisäpyöräily on siihen suunnitellulla kuntopyörällä harrastettava kuntoilulaji. Sisäpyöräilystä käytetään usein nimitystä Spinning®, joka on Mad Dogg Athletics Inc:n rekisteröimä tavaramerkki. Konsepti on esitelty vuonna 1987 ja toimii yli 80 maassa yli 16 000 salilla. Konseptin kehittäjä on Jonathan Goldberg, joka tunnetaan alalla nimellä Johnny G. Spinningin on väitetty olevan tunnetuin tuotemerkki sekä tuotekonsepti liikuntakeskusalalla. Sisäpyöräilytunteja voi tarjota mikä tahansa liikuntakeskus, jolla on lajiin soveltuvat pyörät. Spinning-tunteja voivat tarjota ainoastaan lisensioidut salit sekä koulutetut ohjaajat. Spinning-koulutuksessa ja -tunneilla käytetään Star Trac V-Bike sekä Johnny G. Spinner Elite ja Spinner Pro -pyöriä. Johnny G kouluttaa spinningohjaajia ympäri maailman. Sisäpyöräilyyn käytettävä pyörä muistuttaa tavallista kuntopyörää. Pyörässä on ainoastaan yksi pyörä, vauhtipyörä, jonka vastusta muuttamalla saadaan aikaan haluttu polkunopeus ja vastus vauhtipyörän pyörimiseen. Vastusta lisäämällä tai vähentämällä sekä polkimien pyöritysnopeutta vaihtelemalla kontrolloidaan harjoitteen rasittavuutta. Suurin osa pyöristä on suoravetoisia, eli polkimet ovat suoraan yhteydessä vauhtipyörään joko ketjun tai hihnan välityksellä. Tällöin polkimet pyörivät samaa nopeutta vauhtipyörän kanssa. On myös olemassa sisäpyöräilyssä käytettäviä pyöriä, jotka eivät ole suoravetoisia, vaan polkimet voi pysäyttää ilman, että vauhtipyörä pitää pysäyttää. Markkinoilta löytyy myös pyöriä, joilla voidaan polkea vedessä, esimerkiksi uima-altaassa. Tällöin lajin nimi on hydrospinning. X-Bike-pyörissä ohjaustanko liikkuu sivusuunnassa, jonka tarkoitus on jäljitellä maastopyörän ominaisuuksia. Sisäpyöräily on pääsääntöisesti cardioharjoite, joko aerobinen tai anaerobinen tai molempia, riippuen tuntiprofiilista ja tavoitteista. Lihasrasitus kohdistuu hengitys- ja verenkiertoelimien lisäksi pääsääntöisesti alavartalon lihaksiin, mutta varsinkin X-Bike-tunneilla saatetaan tehdä myös ylävartaloon kohdistuvia lihaskuntoliikkeitä. == Hydrospinning == Hydrospinning on kehittynyt spinningistä, ja siinä pyöräillään vedessä. == Aiheesta muualla == * iisee.fi * spinning.com * indoorcycling.com *Yle areena: hydrospinning Luokka:Pyöräily
Mirka

Mirka on suomalainen etunimi, yksi Mirjam-nimen monista muunnelmista. Heprealaisperäisen Mirjam-nimen on selitetty tarkoittavan joko näkijätärtä ja herratarta, kaivattua tai erään selityksen mukaan katkeraa. Mirkan nimipäivä on 30. huhtikuuta. Vuoden 2019 loppuun mennessä nimi Mirka on annettu noin 2550 naiselle ja noin 50 miehelle. Yli puolet Mirka-nimisistä on 1980- ja 1990-luvuilla syntyneitä. == Tunnettuja Mirkoja == * Mirka Dettmann, o.s. Jarchovská (s. 1972), tšekkiläis-suomalainen koripalloilija ja valmentaja * Mirka Hintsanen (s. 1976), suomalainen psykologian professori * Mirka Kilpijärvi (s. 1991), suomalainen koripalloilija * Mirka Rahman, Kristiina Bruun (s. 1970), suomalainen kirjailija, markkinointihenkilö ja luennoitsija * Mirka Rantanen (s. 1971), suomalainen rumpali * Mirka Rintamäki (s. 1993), suomalainen pesäpalloilija * Mirka Soinikoski (s. 1975), suomalainen lääkäri ja Vihreiden kansanedustaja *Mirka Tuovinen (s. 1987), suomalainen tietokirjailija sekä terveys- ja ruoka-alan vaikuttaja * Mirka Viitala (s. 1975), suomalainen pianisti ==Lähteet== Luokka:Etunimet
Suomi-sarjan kausi 2006–2007

Jääkiekon Suomi-sarjan eli Suomen kolmanneksi korkeimman sarjatason kausi 2006–2007 pelattiin kahdessa lohkossa, joiden neljä parasta pääsi pudotuspeleihin ja pudotuspelien kaksi parasta Mestiskarsintaan. Kausi oli kahdeksas, kun Suomi-sarjaa pelattiin. Suomi-sarjan mestaruus ratkaistiin kahdella osaottelulla Mestiskarsinnan yhteydessä. ==Runkosarja== ===Pohjoislohko=== ===Etelälohko=== ==Pudotuspelit== Mestaruus ratkaistiin Mestiskarsinnan yhteydessä kaksiosaisella finaalilla. Voittojen määrä ratkaisi, joten jos kumpikin joukkue olisi voittanut yhden finaalin, olisi seurannut jatkoerä ja rangaistuslaukauskilpailu. Ensimmäinen osa päättyi Titaaneiden 5-2 voittoon, joten Lempäälän Kisa tarvitsi voiton toisesta osaottelusta. Toinen finaali päättyi kuitenkin tasan 5-5, joten Kotkan Titaanit juhli Suomi-sarjan mestaruutta. Titaanit ja LeKi nousivat Mestiskarsinnan kautta Mestikseen, josta Suomi-sarjaan putosivat FPS ja KOOVEE. ==Karsinnat== Suoraan II-divisioonasta Suomi-sarjaan nousivat GrIFK, NasKi ja VG-62. ===Pohjoinen=== LeKi-75 luopui paikastaan ja sen sai SHT. ===Etelä=== ==Lähteet== Tilastoarkisto, Suomen Jääkiekkoliitto 2006–2007 Luokka:Jääkiekkosarjojen kausi 2006–2007
Suolaisuus

Suolaisuus eli saliniteetti (tunnus S) tarkoittaa veden suolapitoisuutta. Se ilmoitetaan yleensä massapromilleina (‰) eli -tuhannesosina. Valtameriveden suolaisuus on tavallisesti 34,5–35 ‰, eli kilogrammassa valtamerivettä on suolaa noin 35 grammaa. Murtoveden suolaisuus on alle 24,7 ‰. Suolaisuus on niin kutsuttu konservatiivinen suure. Konservatiivisuus tarkoittaa sitä, ettei veden suolaisuus muutu meriveden kemiallisissa ja biologisissa prosesseissa. Toisin sanoen suolaisuus voi muuttua vain meren pinnan ja reunojen kautta esimerkiksi sadannan tai haihdunnan muuttaessa makean veden määrää. Tärkeimmät ionit valtamerivedessä ovat kloridi-, natrium-, sulfaatti-, magnesium-, kalsium, kalium-, bikarbonaatti- ja bromidi-ionit. Ne muodostavat yli 99 % meriveden suolaisuudesta. Eri suolojen suhteelliset osuudet ovat kaikkialla samat, vaikka suolaisuus vaihteleekin. Tämä periaate tunnetaan Dittmarin lakina. Suolaisuus vaikuttaa veden tiheyteen sekä jäätymispisteeseen ja maksimitiheyden lämpötilaan. Suolainen vesi on raskaampaa kuin makea. Mitä suolaisempaa vesi on, sitä alhaisempi on sen jäätymispiste ja myös maksimitiheyden lämpötila. == Lähteet == *Itämeriportaali: Meriveden pääionit ja suolapitoisuus Luokka:Hydrologia Luokka:Meritiede Luokka:Suureet
Wymbritseradiel

Wymbritseradiel on Alankomaiden entinen kunta, joka sijaitsi Friisinmaan provinssissa. Pinta-alaa kunnalla oli 162,74 neliökilometriä, josta vettä oli 24,41 km². Asukkaita kunnassa oli 16 093 (30.6.2008). Wymbritseradielin keskuspaikka on nimeltään IJlst. Kunnan virallinen nimi oli friisinkielinen. Hollanniksi nimi on Wymbritseradeel. Vuonna 2011 Wymbritseradiel yhdistettiin laajassa kuntaliitoksessa lähikuntien Bolswardin, Nijefurdin, Sneekin ja Wûnseradielin kanssa uudeksi kunnaksi nimeltään Súdwest-Fryslân, josta tuli pinta-alaltaan Alankomaiden suurin kunta. == Asutuskeskukset == Asukasluvut 1. tammikuuta 2004: Hollanninkielinen nimi Friisinkielinen nimi Asukasluku IJlst Drylts 3180 Heeg Heech 2000 Scharnegoutum Skearnegoutum 1580 Woudsend Wâldsein 1320 Oppenhuizen Toppenhuzen 1150 Nijland Nijlân 800 Blauwhuis Blauhûs 600 Oudega Aldegea 570 Hommerts De Hommerts 560 Gauw Gau 380 Folsgare Folsgeare 340 Uitwellingerga Twellingea 330 Jutrijp Jutryp 290 Oosthem Easthim 290 Gaastmeer De Gaastmar 240 Goënga Goaiïngea 180 Indijk Yndyk 130 Abbega Abbegea 120 Idzega Idzegea 120 Tirns Turns 100 Westhem Westhim 100 Koufurderrige Koufurderrige 80 Wolsum Wolsum 70 Greonterp Greonterp 60 Ypecolsga Ypekolsgea 50 Tjalhuizum Tsjalhuzum 30 Sandfirden Sânfurd 20 Smallebrugge Smelbrêge 12 Lähde: CBS == Aiheesta muualla == *Virallinen kotisivu Luokka:Alankomaiden entiset kunnat
Deuce (kappale)

Deuce on yhdysvaltalaisen Kiss-yhtyeen kappale. Se löytyy yhtyeen ensimmäiseltä albumilta, joka julkaistiin vuonna 1974. ”Deuce” kuuluu Kissin klassikkokappaleiden joukkoon ja yhtye on esittänyt ”Deucea” keikoillaan niin maskittomana kuin maskillisenakin aikana. Kappale oli Kissin settilistalla vuodesta 1973 vuoden 1990 Hot in the Shade -kiertueeseen asti. ”Deuce” otettiin mukaan taas yhtyeen reunion-kiertueelle 1996 ja Kiss on esittänyt kappaletta siitä saakka jokaisella kiertueella. Nykyisin ”Deuce” on Kissin yleisin konserttien aloituskappale kuten 1970-luvulla. Kappaleen on säveltänyt yhtyeen basisti ja keulahahmo Gene Simmons. Simmons myös laulaa kappaleen. Sanoituksesta Simmons on todennut, ettei hän tiedä mitä se tarkoittaa tai mikä on kappaleen sanoma. Luokka:Kissin kappaleet Luokka:Vuoden 1974 kappaleet
Efrem Zimbalist

Efrem Zimbalist (21. huhtikuuta 1889 – 22. helmikuuta 1985) oli venäläissyntyinen viulisti ja säveltäjä. Zimbalist syntyi juutalaiseen perheeseen ja pääsi 12-vuotiaana Pietarin konservatorioon. Hän pääsi jo pian esiintymään Berliiniin, Lontooseen ja Yhdysvaltoihin, joista viimeksi mainittuun hän asettui vakituisesti. Hän aloitti opettamisen Curtis Institute of Musicissa vuonna 1928. Zimbalist vetäytyi viulistinuraltaan vuonna 1949, mutta palasi 1952 tekemään Gian Carlo Menottin konserton ensiesityksen. Hänen omaan sävellystuotantoonsa kuuluu mm. viulukonsertto, American Rhapsody sekä sävelrunoelma Daphnis and Chloe. Zimbalist oli naimisissa sopraano Alma Gluckin kanssa tämän kuolemaan (1938) saakka. Heidän poikansa Efrem Zimbalist Jr. (1918–2014) oli näyttelijä, kuten myös lapsenlapsi Stephanie Zimbalist (s. 1956). Luokka:Yhdysvaltalaiset viulistit Luokka:Yhdysvaltalaiset säveltäjät Luokka:Venäläiset viulistit Luokka:Venäläiset säveltäjät Luokka:Vuonna 1889 syntyneet Luokka:Vuonna 1985 kuolleet
12 Stones

12 Stones on kristillinen post-grunge-yhtye, joka on julkaissut neljä albumia. Ensimmäinen levy oli nimeltään 12 Stones, ja se julkaistiin vuonna 2002. Heidän toinen levynsä Potter's Field julkaistiin vuonna 2004. Kolmas levy "Anthem For The Underdog" julkaistiin vuonna 2007. Neljäs levy, "Beneath the Scars" alun perin meinattiin julkaista 2011, mutta julkaisua viivästytettiin monta kertaa. Levy lopulta julkaistiin 2012 toukokuussa. Se lopulta julkaistiin vuonna 2012 Viides levy "Picture Perfect" julkaistiin 2017. 12 Stones on myös julkaissut kappaleen "Let Go", joka kuullaan elokuvan Daredevil soundtrackillä. Laulaja Paul McCoy on myös mukana Evanescencen singlellä "Bring Me to Life". == Jäsenet == === Nykyiset === *Paul McCoy – laulaja *Eric Weaver – kitara *Greg Trammell – kitara (vuodesta 2003) *Aaron Gainer – rummut, taustalaulu *Aaron Hill - basso === Entiset === *Kevin Dorr – basso (2000–2004) *Pat Quave - rummut *Stephen Poff - kitara *Clint Amereno - basso ==Tuotanto== ===Albumit=== * 12 Stones, (23. huhtikuuta, 2002) * Potter's Field, (24. elokuuta, 2004) * Anthem For The Underdog, (14. elokuuta, 2007) * Beneath the Scars, (22. toukokuuta, 2012) * Picture Perfect, (14. heinäkuuta 2017) === EP:t === * The Only Easy Day Was Yesterday (2010) * Smoke and Mirrors Volume 1 (2020) === Singlet === * Broken (2002) * The Way I Feel (2002) * Crash (2003) * Far Away (2004) * Photograph (2004) * Lie to Me (2007) * Anthem for the Underdog (2008) * Adrenaline (2008) * Broken Road (2009) * We Are One (2010) * Bulletproof (2011) * Worlds Collide (2012) * Infected (2012) * Psycho (2012) * Sever (2020) == Aiheesta muualla == *Virallinen sivusto. Luokka:Yhdysvaltalaiset rockyhtyeet Luokka:Kristilliset yhtyeet
Yakubu Aiyegbeni

Yakubu Aiyegbeni (s. 22. marraskuuta 1982 Benin City, Nigeria) on nigerialainen jalkapalloilija, joka edustaa Englannin kolmannen sarjatason Coventrya. Pelipaikaltaan 184-senttimetriä pitkä Aiyegbeni on hyökkääjä. == Ura == Voimakas hyökkääjä Aiyegbeni pelasi uransa alkuaikoina Julius Bergerissa ja Hapoel Kfar Sabassa, josta siirtyi Maccabi Haifaan. Maccabin riveissä Aiyegbeni oli voittamassa kahta liigamestaruutta ja rikkoi monia maaliennätyksiä. Tehtyään 7 maalia kahdeksassa eurocup-ottelussa (mm. hattutemppu Olympiakosia vastaan mestarien liigassa) siirtyi nigerialainen tammikuussa 2003 Portsmouthiin. Uudessa seurassaan Aiyegbeni teki maalin noin joka toisessa ottelussa ja auttoi seuransa Englannin Mestaruussarjan voittoon ja nousuun Valioliigaan. Ensimmäisellä Valioliiga-kaudella Portsmouth sijoittui 13. ja Aiyegbeni teki 16 maalia, 35:ssä ottelussa. Hyökkääjän hinnaksi arvioitiin 10 miljoonaa puntaa, mutta seurajohto ei suostunut myymään suojattiaan. Kauden 2004–2005 jälkeen Aiyegbeni kuitenkin myytiin Middlesbroughiin 7,5 miljoonalla punnalla. Kahden kauden jälkeen hän siirtyi Evertoniin kesällä 2007. Evertonissa Yakubu on tehnyt maaleja hyvään tahtiin: ensimmäisellä kaudella 15 maalia. Kaudella 2010–2011 hän pääsi enää harvoin avauskokoonpanoon ja onnistui syksyllä maalinteossakin vain kerranhttp://www.evertonfc.com/first-team-stats-2010/11 , joten tammikuussa 2011 hänet lainattiin Leicester Cityyn. Uudessa seurassaan Aiyegbeni on onnistunut maalinteossa paremmin. Kesällä 2011 Yakubu siirtyi Blackburn Roversiin. === Maajoukkueura === Nigerian maajoukkuetta Aiyegbeni on edustanut 55 kertaa ja maaleja on syntynyt 20. Yakubu Aiyegbeni pelasi vuoden 2010 Etelä-Afrikan maailmanmestaruuskisoissa ja teki kisoissa yhden maalin rangaistuspotkusta. Aiyegbeni on ollut Nigerian luottohyökkääjä viime vuosina, sillä hän on vastannut usein Nigerian maaleista, myös hänen seurakaverinsa Victor Anichebe pelaa Nigerian jalkapallomaajoukkueessa. == Lähteet == Luokka:Nigerialaiset jalkapalloilijat Luokka:Vuonna 1982 syntyneet Luokka:Elävät henkilöt
3 Doors Down

3 Doors Down (lyhennettynä 3DD) on vuonna 1996 Mississipin Escatawpassa perustettu yhdysvaltalainen rockmusiikkia soittava yhtye. Yhtyeen nykyisen kokoonpanon muodostavat laulaja Brad Arnold, rytmikitaristi Chris Henderson, rumpali Greg Upchurch, soolokitaristi Chet Roberts sekä bassokitaristi Justin Biltonen . ==Historia== Yhtye sai julkisuutta vuonna 2000 menestyssinglellä "Kryptonite", joka sijoittui kolmen parhaan singlen joukkoon Billboard Hot 100-singlelistalla. Nopeasti suursuosion saavuttanut yhtye allekirjoitti levytyssopimuksen Universal Recordsin kanssa, ja yhtyeen debyyttialbumi The Better Life julkaistiin 8. helmikuuta 2000, ja se on myynyt Yhdysvalloissa kuusinkertaista platinaa. 12. marraskuuta 2002 julkaistu kakkosalbumi Away From The Sun oli myös menestys ja sijoittui kahdeksannelle sijalle Billboard 200-albumilistalla. Albumia seuranneen kahden vuoden kiertueen jälkeen vuonna 2005 julkaistu studioalbumi Seventeen Days sijoittui suoraan listojen kärkeen ja ylitti platinamyynnin ilmestymiskuukautensa aikana. Neljäs studioalbumi, 3 Doors Down julkaistiin 20. toukokuuta 2008, ja edeltäjänsä tapaan se ampaisi välittömästi listakärkeen. Yhtyeen viides studioalbumi, Time Of My Life, julkaistiin 19. heinäkuuta 2011. Vuonna 2012 yhtye ilmoitti että Matt Roberts on jättänyt yhtyeen sairauden takia ja bändi on sanonut että hän pääsee takaisin yhtyeeseen, kun hän parantuu. Hänet korvaa väliaikaisesti Chet Roberts. Samalla bändi on ilmoittanut että Greatest Hits-kokoelmalevy on tulossa ja mukana on kolme uutta biisiä joista "One Light" julkaistiin singlenä. 3 Doors Down esittää vuosittain yli 300 konserttia ja on esiintynyt myös useiden festivaalitapahtumien pääesiintyjänä. Yhtye on myynyt maailmanlaajuisesti yli 16 miljoonaa albumia. 3 Doors Downin tunnetuimmat kappaleet ovat "Kryptonite", "Here Without You", "When I'm Gone", "Let Me Go", "It's not My Time" ja "When You're Young". ==Jäsenet== ===Nykyiset=== * Brad Arnold – laulu (1996-), rummut (1996-2000) * Chris Henderson – rytmikitara (1998-) * Greg Upchurch – rummut, taustalaulu (2005–) * Chet Roberts – kitara, taustalaulu (2012–) * Justin Biltonen – basso (2013–) ===Entiset=== * Richard Liles – rummut (2000–2002) * Daniel Adair – rummut, taustalaulu (2002–2005) * Matt Roberts – kitara, taustalaulu (1996–2012) * Todd Harrell – basso (1996–2013) == Diskografia == === Studioalbumit === *The Better Life (2000) *Away From The Sun (2002) *Seventeen Days (2005) *3 Doors Down (2008) *Time of My Life (2011) *Us and the Night (2016) == Lähteet == ==Aiheesta muualla== * Virallinen kotisivusto * * Kitaristi Chris Hendersonin haastattelu * 3 Doors Downin haastattelu Luokka:Yhdysvaltalaiset rockyhtyeet
Folklore (Nelly Furtadon albumi)

__NOTOC__ Folklore on Nelly Furtadon toinen studioalbumi, joka julkaistiin 24. marraskuuta 2003. == Kappaleet == #One-Trick Pony – 4:47 #Powerless (Say What You Want) – 3:52 #Explode – 3:44 #Try – 4:39 #Fresh Off the Boat – 3:16 #Força – 3:40 #The Grass Is Green – 3:50 #Picture Perfect – 5:16 #Saturdays – 2:04 #Build You Up – 4:58 #Island of Wonder – 3:49 #Childhood Dreams – 6:33 == Arvostelut == * AllMusic: AllMusic review == Lähteet == Luokka:Nelly Furtadon albumit Luokka:Vuoden 2003 albumit
Advanced Packaging Tool

Advanced Packaging Tool eli APT on ohjelmistopakettien asennukseen ja hallintaan käytetty apuohjelma Debian GNU/Linux -jakelulle ja sen johdannaisille. Se ei ole varsinainen pakettienhallintaohjelmisto, vaan se toimii käyttöjärjestelmän varsinaisen paketinhallintajärjestelmän päällä paketteja asennettaessa, päivitettäessä ja poistettaessa. Se kehitettiin alun pitäen Debian-projektin `dpkg`-järjestelmän (.deb-paketit) päälle, ja sitä käytetään myös Debianin johdannaisissa (muun muassa Ubuntussa). APT on vapaa ohjelmisto. APT:n ansiosta varsinaisen asennusohjelman ei tarvitse huolehtia pakettien hakemisesta. Ohjelmaa asennettaessa APT hakee vaaditut paketit ja asentaa ne oikeassa järjestyksessä. Ilman APT:ta pakettien hakeminen ja järjestäminen olisi käyttäjän vastuulla ja mahdollisesti hyvinkin monimutkaista. APT voi hakea paketteja joko verkosta, esimerkiksi normaaleista FTP-palvelimista, tai CD-ROM- tai DVD-levyiltä. Käyttäjä voi määritellä myös useita vaihtoehtoisia hakupaikkoja, esimerkiksi useita läheisiä toisiopalvelimia (joita tulisi käyttää mieluummin kuin varsinaista pääpalvelinta). Pääasiassa ohjelmaa käytetään kahden komentorivikomennon, `apt-get` ja `apt-cache`, avulla. Apuohjelmaa voidaan käyttää myös graafisten käyttöliittymien kautta, joita ovat esimerkiksi Synaptic sekä Adept Package Manager. Version 1.8 jälkeen ohjelmaan on lisätty `satisfy`-komento ja se käyttää libgcrypt-kirjastoa sisäänrakennettujen tiivistefunktioiden toteutusten sijaan. APT käyttää GNU Privacy Guard (gpg) -ohjelmaa OpenPGP- allekirjoitusten varmentamiseen. Ladatuista paketeista laskettavalla tiivisteellä tarkistetaan, että paketti täsmää julkaisuun merkittyyn, ja PGP- allekirjoituksella tarkistetaan julkaisutiedot. == Johdannaiset == APT:n johdannaisversio (apt-rpm) toimii myös RPM-paketteja käyttävissä järjestelmissä. Myös OS X:lle tehty vapaiden ohjelmistojen jakelu, Fink, käyttää omien ohjelmiensa ohella APT:ta. == Lähteet == == Aiheesta muualla == *Wikikirjasto: Ubuntu tutuksi: Ohjelmien asentaminen komentoriviltä *apt:n käyttöohje * wiki.debian.org/Teams/Apt Luokka:Linux-ohjelmat Luokka:Vapaat ohjelmistot Luokka:Debian Luokka:Paketinhallintajärjestelmät
Kustannus-hyötyanalyysi

Kustannus-hyötyanalyysi (yleisesti käytetyt lyhenteet KHA ja CBA) on yhteiskunnallisen päätöksenteon apuväline. KHA:n avulla määritetään annetun projektin tai kaavaillun toimenpideohjelman toteuttamisen yhteiskunnallinen kannattavuus – toisin sanoen, että ylittävätkö suunnitellusta projektista saadut hyödyt sen kustannukset. Mikäli projektin nettonykyarvo – eli nykyhetkeen diskontatut hyödyt miinus nykyhetkeen diskontatut kustannukset – on positiivinen, hanketta suositellaan toteutettavaksi. == Ominaisuuksista == KHA ei kuitenkaan ole mekaanista nettonykyarvojen laskentaa, sillä huomioon otettavat asiat eivät ole missään määrin triviaaleja. Kustannusten ja hyötyjen sekä niistä kärsivien tai hyötyvien tahojen arvioiminen on hankalaa (mm. moraalikato-ongelma). Lisäksi on vaikeaa arvioida tarkalleen kuinka laajasti analyysi on tehtävä. Rajoitetaanko vaikutusten arviointi kunnan tai kansallisvaltion rajojen sisälle, vai täytyykö kehikkoa laajentaa. * Tarvitaan teoriaa: projektin toimenpiteistä ja niiden vaikuttavuudesta, taloudenpitäjien käyttäytymisestä, markkinoiden sopeutumisesta, yhteiskunnallisen diskonttokoron valinnasta ym. * Tarvitaan menetelmiä: investointien ja muiden yliajallisesti vaikuttavien tekijöiden nykyarvojen ja annuiteettien laskentataitoa, ekonometriaa, markkinahinnattomien vaikutusten arvottamista, Monte Carlo -simulointia, ym. * Syvällisen KHA:n tekeminen on itse asiassa aina aito tutkimusprosessi, jolle käytännön politiikan suunnittelua palveleva KHA harvoin yltää sille asetettujen aika- ja resurssirajoitusten vuoksi. == Projektin nykyarvo == n vuotta kestävän projektin nykyarvo NPV = \sum_{t=o}^n \frac{B_t}{(1+i)^t} - \sum_{t=o}^n \frac{C_t}{(1+i)^t} \Rightarrow NPV = \sum_{t=o}^n \frac{NB_t}{(1+i)^t} Jossa i = diskonttokorko, B_t = hyöty vuonna t, C_t = kustannukset vuonna t ja n = projektin kesto vuosina. == Analyysin pääpiirteet == Kustannus- hyötyanalyysi toteutetaan käytännössä noudattaen seuraavia pääpiirteitä: # Määritetään tarkasteltavat hankevaihtoehdot. # Päätetään keille koituvilla hyödyillä ja kustannuksilla on merkitystä. # Määritetään hankkeen vaikutukset ja käytettävät mittayksiköt. # Ennustetaan tulevat vaikutukset koko hankkeen ajalta. # Muutetaan kaikki vaikutukset rahamääräisiksi arvoiksi. # Diskontataan tulevat kustannukset ja hyödyt nykyhetkeen. # Lasketaan kunkin hankevaihtoehdon nettonykyarvo (NPV). # Suoritetaan herkkyysanalyysi. # Tehdään suositus nettonykyarvon ja herkkyysanalyysin perusteella. ==Kirjallisuutta== * == Katso myös == * Ympäristötaloustiede * Herkkyysanalyysi * Kvasi-optioarvo * Diskonttaus * Kustannus * Hyöty == Aiheesta muualla == *Environmental evaluation and cost-benefit news *Bank of England - Cost Benefit Analysis of Statistics Luokka:Julkinen talous
Helena Meripaasi

Helena Meripaasi (s. 1967) on suomalainen kirjailija, joka on kirjoittanut muun muassa Koirahullun päiväkirja -sarjan. Helena Meripaasi Otavan sivuilla Koulutukseltaan Meripaasi on filosofian maisteri. Hän on valmistunut Helsingin yliopistosta pääaineenaan kotimainen kirjallisuus. Viime vuosina Meripaasi on tehnyt erilaisia kirjallisuuteen ja kirjoittamiseen liittyviä töitä. Hän viettää osan vuodesta Irlannissa maaseudulla, ja hänellä on omia koiria. nuorisokirjailijat.fi: Helena Meripaasi (archive.org 5.8.2007) == Teoksia == * Koirahullun päiväkirja -sarja: ** Koiran kokoinen kesä (2000, Otava) ** Koirista parhain (2001, Otava) ** Enkelikoira (2002, Otava) ** Tottelemattomuuskoe (2003, Otava) ** Viittä vaille voittajaluokkaa (2004, Otava) ** Pentukuumetta (2005, Otava)Arvostelut kaikista sarjan kirjoista Viitattu 3.8.2011 * Koiranvirkoja – suomalaisia työ- ja harrastukoiria (2004, Otava) * Kisse-sarja: ** Elämäni frettinä (2006, Otava) ** Pöllöhilloa (2007, Otava) ** Koppakuoriaiskevät (2008, Otava) * Irin kennel ** Kuonot kohti pohjoista '(2009, Otava) ** Salaperäiset tassunjäljet (2010, Otava) ** Pikikuonoinen pentu (2011, Otava) ** Kultaiset sudet (2012, Otava) == Lähteet == Luokka:Suomalaiset lasten- ja nuortenkirjailijat Luokka:Vuonna 1967 syntyneet Luokka:Elävät henkilöt
Anker Jørgensen

Anker Henrik Jørgensen (13. heinäkuuta 1922 Kööpenhamina – 20. maaliskuuta 2016 Kööpenhamina) oli tanskalainen poliitikko, joka toimi Tanskan pääministerinä kahteen otteeseen: 1972–1973 ja uudelleen 1975–1982, johtaen yhteensä viittä hallitusta. Jørgensen toimi vuonna 1978 lyhyesti myös Tanskan ulkoministerinä. Hän edusti Sosiaalidemokraatteja. Tanskan sosiaalidemokraattisen puolueen puheenjohtajana Jørgensen oli vuosina 1972–1987. Hänen ollessaan pääministerinä Tanska liittyi EEC:hen vuonna 1973. Jørgensen teki 1. syyskuuta 1977 oikeisto-opposition kanssa sopimuksen kolme vuotta kestävästä hätäohjelmasta, jossa muun muassa korottettiin veroja laajasti. Varhain orvoksi jäänyt Jørgensen nousi vaatimattomista oloista politiikan huipulle. Hän oli naimisissa Ingrid Jørgensenin (k. 1997) kanssa 49 vuotta. Heillä oli neljä lasta. == Lähteet == Luokka:Eurooppa-neuvoston puheenjohtajat Luokka:Tanskan pääministerit Luokka:Tanskan ulkoministerit Luokka:Tanskan puolueiden puheenjohtajat Luokka:Vuonna 1922 syntyneet Luokka:Vuonna 2016 kuolleet
Hittihökkeli

Hittihökkeli on suomalaisen Freud Marx Engels & Jung -yhtyeen kahdeksas studioalbumi. Se julkaistiin vuonna 1999. Albumi käytiin äänittämässä outlaw countryn tärkeimmässä kaupungissa Teksasin Austinissa. == Kappaleet == # # # # # # # # # # # # # == Kokoonpano == * Jussi Kinnunen – basso, laulu * Pekka Myllykoski – laulu * Arto Pajukallio – kitarat, mandoliini, laulu * Juha Sivonen – rummut, lyömäsoittimet * Pekka Virtanen – kitarat, mandoliini, laulu === Vierailevat muusikot === * Janne Haavisto – lyömäsoittimet * Olli Haavisto – kitarat, pedal steel -kitara, dobro * Dave Biller – kitara (13) * Ian McLagan – urut (7, 8, 13) * Eamon McLoughlin – viulu (13) * Chris Miller – steel-kitara (13) * Lisa Pankratz – pikkurumpu (13) * Debra Peters – harmonikka (9, 10) * Tesco Del Ray – guitorgan (13) * Kevin Smith – basso (4, 13) cd-levyn Megamania 10000 121292 kansilehti == Lähteet == Luokka:Vuoden 1999 albumit Luokka:Freud Marx Engels & Jungin albumit Luokka:Janne Haaviston tuottamat albumit Luokka:Olli Haaviston tuottamat albumit
Jean-Marcel Jeanneney

Jean-Marcel Jeanneney (13. marraskuuta 1910 Pariisi, Ranska – 17. syyskuuta 2010) oli ranskalainen poliitikko. Jeanneney toimi ministerinä useissa 1950–1960-lukujen hallituksissa Charles de Gaullen valtakaudella. Lisäksi hän toimi Ranskan ensimmäisenä suurlähettiläänä itsenäistyneessä Algeriassa 1962-1963. Hän oli taloustieteiden professorina Pariisissa ja perusti Observatoire Français des Conjonctures Economiquesin. 1970-luvulla Jeanneney otti etäisyyttä Gaullismiin. Hän tuki François Mitterrandia vuosina 1974 ja 1981, ja vuonna 2007 sosialistien ehdokasta Ségolène Royalia. Hänen poikansa, poliitikko Jean-Noël Jeanneney syntyi vuonna 1942. == Lähteet == Luokka:Ranskan ministerit Luokka:Vuonna 1910 syntyneet Luokka:Vuonna 2010 kuolleet
R. Venkataraman

Ramaswamy Venkataraman (; 4. joulukuuta 1910 – 27. tammikuuta 2009) oli intialainen poliitikko. Venkataraman syntyi Tamil Nadun osavaltiossa. Hän opiskeli Madrasissa ja toimi jo ennen poliittista uraansa lakimiehenä vuodesta 1935. Hän osallistui Intian itsenäisyysliikkeen toimintaan ja brittiläiset siirtomaaisännät laittoivat hänet vankilaan. Vapautumisensa jlkeen hän jatkoi lakimiehenä ja osallistui maansa perustuslain kirjoittamiseen. Venkataraman valittiin Intian kahdeksanneksi presidentiksi vuonna 1987. Häntä seurasi vuonna 1992 Shankar Dayal Sharma. Ennen presidenttiyttään Venkataraman oli toiminut lähes neljä vuotta Intian seitsemäntenä varapresidenttinä. == Lähteet == Luokka:Intian presidentit Luokka:Intian varapresidentit Luokka:Lok Sabhan jäsenet Luokka:Intian kongressipuolueen poliitikot Luokka:Vuonna 1910 syntyneet Luokka:Vuonna 2009 kuolleet
Aden Abdullah Osman Daar

Aden Abdullah Osman Daar (1908 – 8. kesäkuuta 2007) oli somalialainen poliitikko ja maansa ensimmäinen presidentti. Daar syntyi Beledweynessä, Hiiraanin alueella. Hän liittyi vuonna 1944 Somali Youth Leagueen ja tuli valituksi maansa ensimmäiseksi presidentiksi sen saavutettua itsenäisyyden vuonna 1960. Vuoden 1967 vaaleissa hänet voitti Abdirashid Ali Shermarke. Daar oli myös ensimmäinen afrikkalainen johtaja, joka luopui vallasta suosiolla hävittyään demokraattiset vaalitBBC: First president of Somalia dies. Daar kuului somalien hawiye-klaaniin ja puhui somalin lisäksi italiaa, englantia sekä arabiaa. Hän kuoli 99-vuotiaana nairobilaisessa sairaalassa Keniassa kesäkuussa 2007 oltuaan vaikeasti sairaana kuukausia.https://web.archive.org/web/20081204230021/http://www.iht.com/articles/ap/2007/06/08/africa/AF- GEN-Somalia-Obit-Osman.php == Lähteet == Luokka:Somalian presidentit Luokka:Vuonna 1908 syntyneet Luokka:Vuonna 2007 kuolleet
Selki

Selki voi tarkoittaa seuraavia: * Selki, kylä Vihdissä * Selki eli Selgi, kylä Paatenen kunnassa Venäjän Karjalassa.
Rainbow Warrior (1955)

Rainbow Warrior, alkuperäiseltä nimeltään Sir William Hardy, oli vuonna 1955 rakennettu ja ympäristöjärjestö Greenpeacen vuodesta 1978 lähtien omistama laiva, jota käytettiin useissa valaan- ja hylkeenpyyntiä, ydinkokeita ja ydinjätteiden dumppausta vastustavissa kampanjoissa 1970–1980-luvuilla. Ranskan tiedustelupalvelun DGSE:n iskuryhmä upotti laivan Aucklandin satamaan Uudessa-Seelannissa 10. heinäkuuta 1985. == Räjähdys == Rainbow Warrior upotettiin 10. heinäkuuta 1985 Aucklandin satamassa. Ranskassa tapaus johti hallituskriisiin, koska Ranskan tiedustelupalvelu DGSE oli asentanut pommin laivaan. Operaation nimi oli Opération Satanique (Saatanallinen operaatio). 20. syyskuuta Ranskan puolustusministeri Charles Hernu ja DGSE:n päällikkö Pierre Lacoste erosivat. Aluksen oli määrä purjehtia Mururoan atollille Ranskan Polynesiaan, missä Ranska suoritti vedenalaisia ydinkokeita. Räjähdyksessä kuoli yksi miehistön jäsen. Suurin osa DGSE:n agenteista pakeni Uudesta-Seelannista, mutta agentit Dominique Prieur ja Alain Mafart jäivät kiinni. Kolme muuta agenttia – Roland Verge, Gérard Andries ja Bartelo – pakenivat Uudesta-Seelannista Ouvéa-nimisellä purjeveneellä, jonka Australian poliisi sai kiinni Norfolkinsaarella.http://yle.fi/elavaarkisto/?s=s&g;=2&ag;=14&t;=231 Rainbow Warriorin räjäytys Ylen elävä arkisto Australian laki ei kuitenkaan sallinut pidätystä todisteiden puutteessa. Ranskalainen Rubis-sukellusvene oli alueella ja poimi vapautetut agentit ennen kuin Uusi-Seelanti ehti vaatia luovutuspyyntöä. Ouvéa upotettiin. Ranska uhkasi panna Uuden-Seelannin kauppasaartoon EEC-alueella, jos Uusi-Seelanti olisi vaatinut korvausta. Se olisi tarkoittanut maataloustuotteiden kaupan pysähtymistä Britanniaan. Lopulta Ranska maksoi 13 miljoonaa Uuden-Seelannin dollaria Uuden-Seelannin hallitukselle eivätkä Mafart ja Prier joutuneet vankilaan vaan Haon atollille kymmeneksi vuodeksi; Mafart palasi kuitenkin Ranskaan jo vuonna 1987 ja Prieur vuonna 1988. Tasan 20 vuotta tapauksen jälkeen Ranskan hallitus kertoi, että räjäytyskäsky oli tullut suoraan presidentti François Mitterrandilta. Rainbow Warriorin hylky upotettiin Uuden-Seelannin vesille, missä se on nykyisin korallien peittämänä suosittu sukelluskohde. Viimeksi Ranska teki Mururoan alueella ydinkokeita vuonna 1996.Vuosikirja 1985 sivut 166,224,278 == Lähteet == == Aiheesta muualla == *Rainbow Warriorista Greenpeacen sivuilla *Greenpeacen sivu aluksen upottamisen 20. muistopäiväksi *Rainbow Warriorin räjähdys Aucklandin satamassa Ylen Elävässä arkistossa Luokka:Laivat Luokka:Greenpeace Luokka:Hall, Russell and Company
Krooli

thumb|Krooliuimari Krooli () on nopein ilman apuvälineitä suoritettava uintitekniikka, ja siksi se on vapaauinnissa () käytetyin tekniikka. Se on kehittynyt koirauinnista jo valtavan kauan sitten, mutta unohtui sivistyskansoilta ja nämä oppivat sen uudelleen Oseanian alkuasukkailta 1800-luvun lopulla.Otavan iso tietosanakirja, 9. osa, artikkeli Uinti ==Tekniikka== Kroolia uidaan vatsallaan. Kroolin käsiveto koostuu veto- ja palautusvaiheista. Vetovaiheen alussa käsi on kurkotettuna suoraan eteen, mistä se pyritään mahdollisimman suuri vetopinta-ala ylläpitäen siirtämään vastakkaiseen ääriasentoonsa reiden sivulle. Heti käden tultua veteen haetaan melamaisella liikkeellä ote vedestä, jonka jälkeen kyynärpää koukistuu, jotta vältetään turhaa olkapään rasitusta ja saadaan käsivetoon lisää voimaa. Käsivarsi ja kämmen eivät ylitä vartalon pitkittäistä keskilinjaa. Veto on loppua kohden kiihtyvä. Käsivedon palautusvaiheella tarkoitetaan vedenpinnan yläpuolella tapahtuvaa osaa, jossa käsi viedään reiden sivulta yläkautta pitkälle eteen. Tässä vaiheessa tärkeintä on pyrkiä minimoimaan veden vastus nostamalla hartia korkealle kiertämällä koko vartaloa (rullaus) ja ojentamalla käsi virtaviivaisesti veteen. Nykyisin pyritään palautuksessa mahdollisimman luonnolliseen liikkeeseen olkapäärasituksen välttämiseksi, joten kyynärpäätä ei tarvitse juurikaan koukistaa. Luonnollisen liikkeen tavoittelun vuoksi jokaisella uimarilla on erilainen "helpoin" liikerata. Krooliuinnin potkuna käytetään vuoropotkua. Potku lähtee lonkasta asti niin, että alaspäin potkaistaessa polvi menee edellä ja jalkaterä potkaistaan piiskamaisesti suoraksi. Ylöspäin potkaistaessa jalka pidetään suorana. Potkurytmi on uimarikohtainen asia. Yleisin potkurytmi on kuusi potkua käsivetoparia kohden. Varsinkin pitkillä matkoilla (400 m, 800 m, 1500 m ja avovesiuinti) on yleinen myös potkurytmi, jossa käytetään vain kahta potkua käsivetoparia kohti. Uinnin aikana kasvot pidetään vedessä. Luonnollisin uintiasento saavutetaan pitämällä katse pohjaa kohti. Entinen "katse eteenpäin" -tyyli aiheuttaa alaselkään notkon, jolloin selän päälle kertyy vettä, mikä tekee uinnista raskaampaa. Sisäänhengitys suoritetaan "kainalosta" niin, että henkeä vedetään käsivedon palautusvaiheen aikana. Tavoitteena on, että päätä ei juurikaan tarvitsisi kääntää hyvästä uintiasennosta sivulle, vaan vartalon rullauksella saadaan puolet kasvoista vedenpinnan yläpuolelle, mikä riittää hengittämiseen. Uloshengitys toteutetaan kasvojen ollessa vielä vedessä.Uinti.info Vapaauinnin tekniikka ==Lähteet== == Aiheesta muualla == Luokka:Uintitekniikka
Amerikkalaisia unelmia

Amerikkalaisia unelmia on Kari Peitsamon ja Freud Marx Engels & Jungin yhteisalbumi, joka julkaistiin 1. kesäkuuta 2005. Albumin kuudestatoista kappaleesta puolet on Peitsamon ja puolet ”Freukkarien” tekemiä. Laulut kertovat enimmäkseen Yhdysvalloista ja ns. "amerikkalaisista unelmista". Levy nousi ilmestyttyään viikoksi Suomen albumilistalle sijalle 39. Levyn tekoprosessi päättyi riitaan Freud Marx Engels & Jungin ja Peitsamon kesken. Albumi jäi Froikkareiden viimeiseksi studioalbumiksi ennen Pekka Myllykosken kuolemaa. == Kappaleet == # # # # # # # # # # # # # # # # == Lähteet == Luokka:Vuoden 2005 albumit Luokka:Kari Peitsamon albumit Luokka:Freud Marx Engels & Jungin albumit Luokka:Olli Haaviston tuottamat albumit
AIM (satelliitti)

AIM (Aeronomy of Ice in the Mesosphere) on NASAn tiedesatelliitti, joka laukaistiin avaruuteen 25. huhtikuuta 2007 Pegasus XL -kantoraketilla, joka lähti Lockheed L-1011 -lentokoneesta, joka lähti Vandenbergin lentotukikohdasta http://www.nasa.gov/mission_pages/aim/launch/launch- index.html . Viitattu 20.7.2014. AIM kuuluu NASAn SMEX-satelliittiohjelmaan, se on SMEX 9. Sen mukaan satelliitti tutkii 80 kilometrin korkeudella ilmakehässä (mesosfäärissä) esiintyviä jääpilviä (Polar Mesospheric Cloud eli PMC). Näillä saattaa olla kohtalaisen suuri merkitys kalottialueiden säälle. Satelliitin mittalaitteet ovat * SHIMMER eli Spatial Heterodyne IMager for MEsospheric Radicals. Se mittaa ilmakehän vesi-, OH- ja lämpötilajakaumaa ja PCM-jääpilviä * CDE eli Cosmic Dust Experiment. Se mittaa kosmista pölyä. * CIPS eli Cloud Imaging and Particle Size. Se mittaa partikkeleita, gravitaatioaaltoja ja PCM-pilviä eli vaikuttaa olevan monipuolinen laite. * SOFIE eli Solar Occultation For Ice Experiment. Mittaa vettä, typpimonoksidia, otsonia, metaania, hiilidioksidia, lämpötilajakaumaa ja PCM-pilviä. ==Lähteet== Luokka: Kaukokartoitussatelliitit
Elly Beinhorn

Elly Beinhorn (30. toukokuuta 1907 – 28. marraskuuta 2007) oli saksalainen lentäjä. Beinhorn syntyi Hannoverissa. Hän tuli tunnetuksi "maailman nopeimman pariskunnan" toisena osapuolena: hänen miehensä oli Bernd Rosemeyerhttps://sut.azurewebsites.net/1952/020652.html, joka kuitenkin kuoli jo vuonna 1938. Beinhorn ja Rosemeyer menivät naimisiin 13. heinäkuuta 1936, ja heille syntyi poika Bernd Jr. marraskuussa 1937. Miehensä kuoleman jälkeen Beinhorn meni vuonna 1941 uusiin naimisiin ja sai Stephanie-tyttären. Beinhorn muutti toisen maailmansodan jälkeen Sveitsiin ja jatkoi lentämistä 51-vuotiaaksi saakka. Hän kirjoitti myös useita teoksia, kuten omaelämäkerran. Hän kuoli Ottobrunnissa marraskuussa 2007 täytettyään puolta vuotta aiemmin sata vuotta. == Lähteet == == Aiheesta muualla == * Elly ei pelkää pilvissä, Seura, 09.02.1938, nro 6, s. 14, Kansalliskirjaston digitaaliset aineistot Luokka:Saksalaiset lentäjät Luokka:Vuonna 1907 syntyneet Luokka:Vuonna 2007 kuolleet
Lizzy Borden

thumb|250px|Lizzy Borden (2008) Lizzy Borden on yhdysvaltalainen heavy metal -yhtye, joka perustettiin vuonna 1983. Yhtye on ulkoisesti paljolti glam metal-tyylinen, mutta musiikillisesti lähempänä perinteistä heavy metalia, power metalia tai speed metalia. Yhtyeen live-esiintymiset sisältävät usein shock rockille tyypillisiä elementtejä. Lizzy Borden on myös yhtyeen keulahahmon ja laulajan nimi. == Jäsenet == === Nykyiset jäsenet === * Lizzy Borden – Laulaja (1983–) * Chris Sanders – Kitara (2007–) * Marten Andersson – Basso (1992–) * Joey Scott Harges – Rummut (1983–) * Dario Lorina - Kitara (2009-) === Entiset jäsenet === * Tony Matuzak – Kitara * Steve Hochheiser – Basso * Alex Nelson – Kitara (1984-1986, 1989–2004) * Gene Allen – Kitara (1983–1988) * Michael Davis – Basso (1983–1988) * Brian Perry – Basso (1989–1992) * Corey James – Kitara (1989–1996) * Joe Holmes – Kitara (1987–1988) * Joe Steals – Kitara (2003/2004) == Albumit == *(1984) Give Em The Axe *(1985) Love You To Pieces *(1986) The Murderess Metal Road Show *(1986) Menace To Society *(1987) Terror Rising *(1987) Visual Lies *(1989) Master of Disguise *(1994) The Best of Lizzy Borden *(2000) Deal With The Devil *(2007) Appointment With Death *(2018) My Midnight Things == Aiheesta muualla == *Lizzy Bordenin virallinen sivu Luokka:1980-luvun yhtyeet ja sooloartistit Luokka:Heavy metal -yhtyeet Luokka:Yhdysvaltalaiset glam metal -yhtyeet
Sea Horse

thumb|230px|Ravintola Sea Horse Ullanlinnassa. Sea Horse on 1934 perustettu helsinkiläisravintola, joka on perustamisestaan lähtien vaalinut perinteikästä ravintolakulttuuria sekä sisustuksellaan että ruokalistallaan. Sea Horse tunnetaan myös nimellä Sikala. Ravintolan osoite on Kapteeninkatu 11.Ravintola Sea Horse: Historiikki Ravintolan asiakkaina on ollut merimiehiä, kulttuurihenkilöitä ja kaikkea siltä väliltä. Nimimerkki ”Origon” (toimittaja Jouni Lompolo) mukaan väkeä voi tavata nobelisteista kulman kundeihin. Henkilökuntaan on kuulunut monenlaisia persoonallisuuksia. Vahtimestarina toimi 1930-luvulla kalterijääkäri Gunnar Salenius. Uuden takaseinän , katon ja seinien sävyt teki Kimmo Kaivanto. Takaosan, seinan ja katon maalasivat Matti ja Juha Rahikka. Katto ja seinä lamput suunnitteli Janne Rahikka. Omistajina Janne Rahikka ja Juha Leppänen.Viihdetaiteilija Spede Pasasen tytär Pirre Pasanen oli Sea Horsen ravintoloitsijana muutaman vuoden isänsä kuoleman jälkeen. Vuonna 2003 avattiin laajennusosa, kabinetti Musta hevonen (Helsingissä oli myös Musta Hevonen -niminen ravintola, joka lopetti toimintansa 31.12.2013). Kabinetissa on Kimmo Kaivannon teos Punaista ja mustaa. Pääsalin takaseinällä on kahta merihevosta esittävä maalaus, jonka synnystä perimätieto kertoo kaksi versiota. Toisen mukaan 1940-luvulla ravintolaan murtautuneet taideopiskelijat ovat maalanneet sen. Toisen version mukaan rahaton taideopiskelija maksoi ravintolalaskunsa maalaamalla teoksen. Ravintolan historiikin kirjoittaneen Lamppu Laamasen mukaan merihevoset maalasivat parin yön aikana maaliskuussa 1970 Espoon taidekoulussa opiskelleet Oili Syvälahti ja Kaj Brandt.Sea Horsen historiikki pitää legendat elossa, Yle Uutiset 13.8.2010 Ruokalistan suosikeista mainittakoon paistetut silakat, kaalikääryleet, pyttipannu, lihapyörykät ja wieninleike talon tapaan. Sipulipihvi on kirjallisuudessakin Sea Horsen yhteydessä mainittu, yli 40 vuotta listalla ollut klassikko. ”Sikalan” tunnettuja kanta-asiakkaita ovat olleet edellä mainittujen Jouni Lompolon ja Kimmo Kaivannon lisäksi visailumies Jyrki Otila, runoilija Pentti Saaritsa, liikennetoimittaja Esko Riihelä sekä muusikko Andy McCoy. Asiakkaina ovat olleet myös runoilija Pablo Neruda, filosofi Jean-Paul Sartre ja jazzmuusikko Dizzy Gillespie. == Kirjallisuutta == * Lamppu Laamanen : Ravintola Sea Horse : lyhyt oppimäärä. LampLite, Helsinki 2010 ISBN 978-952-67283-1-5 ==Lähteet== ==Aiheesta muualla== * Ravintola Sea Horsen kotisivut Sea Horse Luokka:Ullanlinna
Circuit Mont-Tremblant

Circuit Mont-Tremblant on moottoriurheilurata lähellä Saint-Jovitea, Québecissä, Kanadassa. Radalla järjestettiin Kanadan Grand Prix kahdesti, vuosina 1968 ja 1970. Rata on rakennettu metsäisille kukkuloille, näin ollen maisemat ovat hienot, mutta samalla rata on haastava kapeutensa ja korkeuden vaihtelujensa takia. Mitään suuria tapahtumia F1:sten jälkeen ei radalla nähty seuraavaan 30 vuoteen. 2004 rataa muutettiin rajusti, jonka jälkeen radalla on pidetty monia kilpailuja. Suurimmat muutokset olivat varikkosuoran pidennys, radan levennys, suurimpien korkeuserojen madallus ja uuden shikaanin teko. Uudistusten myötä radalla on mahdollista ajaa kahta eri kilpailua yhtä aikaa, sillä mutkien 6 ja 10 välillä on myös rataa. 2007 Mont-Tremblantissa järjestettiin Champ Car -osakilpailu, joka on ensimmäinen suuri kilpailutapahtuma radalla sitten 60–70-lukujen vaihteen IndyCar- ja F1-kilpailujen. == Voittajat == === Formula 1 === Kausi Kuljettaja Valmistaja Raportti 1968 Denny Hulme McLaren-Ford Raportti 1970 Jacky Ickx Ferrari Raportti Luokka:Kanadan moottoriradat Luokka:Formula 1 -radat Luokka:Champ Car -radat * Luokka:Québecin urheilu
Tikkakosken lukio

Tikkakosken lukio oli Jyväskylän Tikkakoskella sijaitseva erikoislukio, joka erikoistui ilmailuun. Lukion toiminta oli suunniteltu päättyväksi 1. elokuuta 2015 lukion toimintojen siirtyessä osaksi Jyväskylän Lyseon lukiota. Koulun viimeinen rehtori oli Antero Hietamäki. Koulunkäyntiin kuului tässä lukiossa yksityislentäjän teoriakurssin läpikäynti, joka oli mahdollista 20 opiskelijalle. Lukio oli ainoa, jolla oli Ilmailuhallinnon koulutuslupa tähän. Lukiolle oli otollista, että seudulla on Ilmavoimien esikunta, Patrian sotilaslentokoulutuskeskus, Keski-Suomen ilmailumuseo ja Jyväskylän lentoasema. Jyväskylän koulutuskuntayhtymä alkoi 2010-luvulla karsimaan lukioverkkoaan ja tämän takia Tikkakosken lukiolle annettiin mahdollisuus todistaa elinvoimaisuutensa vuoden 2015 loppuun mennessä. 13.–15. tammikuuta 2015 lukion opiskelijat järjestivät oppilaskunnan hallituksen johdolla suurmielenosoituksen lukion lakkauttamista vastaan valtaamalla koulun tilat. Lukio päätettiin lakkauttaa Jyväskylän Lukiokoulutus-liikelaitoksen tammikuussa 2015 tekemällä yksimielisellä päätöksellä saman vuoden elokuun lopussa. == Lähteet == Luokka:Suomen ilmailu Lukio Luokka:Jyväskylän lukiot
Hummel

Hummel () () oli saksalaisten toisessa maailmansodassa käyttämä 150 millimetrin panssarihaupitsi. == Suunnittelu == Vuonna 1942 Saksan varusteluministeriö toi esille ehdotuksen raskaan 150 millimetrin sFH18/1 L/30 -haupitsin asentamisesta Geschützwagen III/IV -alustalle, jossa oli piirteitä sekä Panzerkampfwagen III että Panzerkampfwagen IV -vaunuista. Altmärkische Kettenwerk GmbH sai sopimuksen vaunun valmistamisesta, ja prototyyppi esiteltiin Adolf Hitlerille marraskuussa 1942. 12\. toukokuuta 1943 mennessä oli toimitettava 100 vaunua Kurskin kesäoffensiivia varten. Samalla tilattiin 157 ampumatarvikevaunua (). == Mallit == Koska tavallinen Hummel pystyi kuljettamaan mukanaan vain 18 laukausta, kehitettiin myös Munitionsträger Hummel (ampumatarvikekuljetus-Hummel). Ampumatarvikevaunu oli normaali Hummel, josta haupitsi laitteineen oli poistettu ja sille tarkoitettu aukko peitetty 10 millimetrin panssarilevyllä. Vaunun sisälle asennettiin kehikot 40 laukaukselle. == Taisteluhistoria == Hummel sai tulikasteen Kurskin kesäoffensiivissa, jolloin 100 Hummelia oli käytössä. Ne saivat hyvän vastaanoton miehistöiltä. Se antoi miehistölle suojaa sirpaleilta ja antoi muuten vaikeasti liikuteltavalle tykistölle lisää liikkuvuutta. Ne palvelivat panssaridivisioonien panssaritykistörykmenteissä, joiden kolmannen patteriston määrävahvuuteen kuului yksi Hummel-patteri. Jokaisessa Hummel-patterissa oli kuusi panssarihaupitsia ja kaksi ampumatarvikevaunua. == Aseistus == Yksi 150 millimetrin sFH18/1 L/30 -haupitsi sekä yksi 7,92 millimetrin MG-34-konekivääri lähipuolustusta varten. Haupitsiin oli 18 laukausta ja konekiväärille 600 patruunaa. == Lähteet == * * == Aiheesta muualla == Luokka:Telatykit Luokka:Saksan toisen maailmansodan panssarivaunut
Anjovissalaattia

Anjovissalaattia on suomalaisen Freud Marx Engels & Jung -yhtyeen seitsemäs studioalbumi. Se julkaistiin vuonna 1993 levymerkillä Johanna Kustannus.iTunes: Freud Marx Engels & Jung – Anjovissalaattia == Kappaleet == # # # # # # # # # # # # # # # # # # ==Lähteet== Luokka:Vuoden 1993 albumit Luokka:Freud Marx Engels & Jungin albumit
Transpositiosalaus

Transpositiosalaus on salausmenetelmä, jossa alkuperäisen viestin kirjainten paikkoja vaihdetaan. Salauksen purku tapahtuu kääntäen. Matemaattisesti tarkastellen bijektiota käytetään määrittämään kirjainten positio salatussa tekstissä ja käänteisfunktiota salauksen purkuun. Transpositiosalausta ei käytetä nykyään laajalti ja se on nopea purkaa tietokonetta apuna käyttäen. Yksinkertainen esimerkki: Vaihdetaan jokaisen kahden kirjaimen paikkaa keskenään. S A L A U S A S A L S U == Sovelluksia == === Sarakkeellinen transpositio === Viesti kirjoitetaan määrätyn pituisille riveille, sarakkeille annetaan jokin järjestys ja lopuksi luetaan viesti sarakkeittain järjestyksen mukaisesti. Yleensä rivin pituuden ja permutaation määrää avain. Valitaan avain siten, että siinä ei toistu sama kirjain useampaa kertaa. Esimerkki: Valitaan avainsanaksi KULO ja viestiksi KESÄ ON KUUMA. KULO on pituudeltaan 4, joten rivien pituudeksi tulee myös 4. Valitaan permutaatio aakkosten järjestyksen perusteella, eli 1 4 2 3. 1 4 2 3 K E S Ä O N K U U M A Säännöllisessä sarakkeellisessa transpositiossa tyhjät kentät täytetään null- arvoilla (tapauksessamme X), säännöttömässä jätetään tyhjiksi. Kun luetaan ylhäältä alas, järjestyksen mukaan, saadaan säännöllisessä tapauksessa salatuksi viestiksi esimerkiksi "KOU SKA ÄUX ENM", säännöttömässä "KOU SKA ÄUE NM". === Kaksoistranspositio === Suoritetaan sarakkeellinen transpositio kaksi kertaa. Esimerkki: Käytetään edellisestä esimerkin säännöttömästä tapauksesta saatua salattua tekstiä ja uutta avainta TAXI. 3 1 4 2 K O U S K A Ä U E N M Salatuksi viestiksi saadaan "OAN SUK KEU ÄM". === Keskeytetty transpositio === Taulukon kentistä peitetään osa, ja niitä ei käytetä kun taulukko täytetään viestillä. Tämä vaikeuttaa salatun viestin päättelemistä. Esimerkki: avain KULO ja viesti JUHANNUS, viestin kenttäosuudesta peitetty kentät m11, m22 ja m33 1 4 2 3 J U H A N N U S Salatuksi viestiksi saadaan esimerkiksi "AAU JUS UNA HNI", josta on hankala suoraan päätellä mikä alkuperäinen viesti oli. == Katso myös == * Anagrammi Luokka:Salakirjoitustekniikka
Huomenna päivä on uus

Huomenna päivä on uus on suomalaisen Freud Marx Engels & Jung -yhtyeen kuudes studioalbumi. Se julkaistiin vuonna 1992. == Kappaleet == # Kipee (Psycho) 4:09 # Monenkirjava tilkkutäkki (A Coat Of Many Colors) 2:50 # Pappi, talonpoika, piru ja mustalainen 2:44 # Keltaparta 3:03 # Jäät kaipaamaan (Cry, Cry, Cry) 2:24 # Pienet pirut 3:03 # Huomenna päivää on uus (Tomorrow Is Another Day) 3:29 # Itäbalttilaisnaiset II (Texas Women) 2:42 # Juomalaulu II 2:50 # Kierros vielä (The Race Is On) 2:07 # Valot (Spotlight) 3:02 # Farewell 3:59 Luokka:Vuoden 1992 albumit Luokka:Freud Marx Engels & Jungin albumit
Gibraltarin vaakuna

Gibraltarin vaakuna on Kastilian kuningatar Isabella Katolilaisen 10. heinäkuuta 1502 käyttöön ottama vaakuna. Gibraltarin vaakunassa on punainen ja valkoinen tausta sekä punainen linna ja kultainen avain. Avain ja linna ovat myös Gibraltarin lipussa. Vaakunan alla on latinankielinen teksti Montis Insignia Calpe. == Aiheesta muualla == Luokka:Yhdistyneen kuningaskunnan vaakunat Vaakuna
Aina ja iankaiken

Aina ja iankaiken on suomalaisen Freud Marx Engels & Jung -yhtyeen viides studioalbumi. Se julkaistiin vuonna 1990. == Kappaleet == ===A-puoli=== # Aina ja iankaiken, aamen ( - Forever And Ever, Amen - ) - 3:11 # Jeesus oli mutakuono ( - Jesus Was A Capricorn - ) - 2:46 # Tili meni - 3:11 # Syyllisyys blues - 2:55 # On se hyvä (ettei lehmät lennä) - 3:43 # Aamun myötä ( - Come Sundown - ) - 3:12 ===B-puoli=== # Takaisin tielle taas ( - Back On The Road Again - ) - 3:59 # Vanhakainuulainen kansantapa ( - Family Tradition - ) - 3:55 # Hra Tampuurimies ( - Mr. Tambourine Man - ) - 4:24 # Balladi Jose Cuervosta - 6:11 # Jaloviinaa ( - Canadian Whiskey - ) - 2:36 Luokka:Vuoden 1990 albumit Luokka:Freud Marx Engels & Jungin albumit